Danskt reiðarí á vísindaliga kanningarferð Kanningarferðin hevur fingið heitið“ First Descent IndianOcean”, og aftrat reiðarínum, A 1 Offshore Solutions, sum hoyrir heima í Svendborg, verða granskarar frá Oxford University og University og Seychelles við serfrøði innan millum annað havlívfrøði. Málið við kanningarferðini er at fáa grunnleggjandi vitan um ávirkanina, sum veðurlagsbroytingarnar hava á koralriv og tilhoyrandi vistskipan í Indiska havinum. Koralrivið er í stórum vandi fyri at hvørva. Granskararnir skulu eisini kanna stóru plastikknøgdirnar og avleiðingarnar, sum plastikkið hevur á rivini, og sum aftur fer at hava beinleiðis ávirkan á tær 2,2 milliardir fólkini, sum búgva og liva kring Indiska havið. Við sær hava granskararnir ymiska útgerð sum kavbátar, ið kunnu kava niður á 300 metrar, filmsútgerð, kanningarstovur til vísindaligt kanningararbeiði o. s. fr. Filmslið frá Sky News og Associated Press eru við, og ætlanin er at stroyma kanningarferðina umvegis sattelittsamskifti.